ការសម្ភាសរបស់ វ៉ា ស៊ីណាត

ក៖ អ្នកសម្ភាស កុយ សុភី ខ៖ អ្នកត្រូវបានគេសម្ភាស វ៉ា ស៊ីណាត

 ការសង្ខេបប្រវត្តិរបស់ វ៉ា ស៊ីណាត

*ការសម្ភាសនៅឆ្នាំ២០១៨ អ៊ីវ៉ា ស៊ីណាត មានអាយុ៦៤ឆ្នាំ កើតនៅឆ្នាំម្សាញ់ មានស្រុកកំណើតនៅក្នុងភូមិជ្រៃវៀន ឃុំជ្រៃវៀន ស្រុកព្រៃឈរ ខេត្តកំពង់ចាម។ជីវិតរបស់អ៊ីកាលនៅពីតូចជួយការងារឪពុកម្តាយ ដោយម្តាយរបស់អ៊ីអាចចេះនិយាយដល់ទៅ៣ភាសាគឺមានចិន យួន និងខ្មែរបានល្អ ហើយគាត់ក៏ពូកែទំនាក់ទំនងផងដែរ ចឹងអ៊ីបានជួយការងារលក់ដូរនៅផ្ទះ ឪពុកអ៊ីជាកសិករ ហើយបន្ទាប់មកអ៊ីបានរៀបការដោយចាស់ទុំជាអ្នករៀបចំអោយ មកដល់ពេលរហូតដល់ពេលឪពុកម្តាយអ៊ីបានស្លាប់បន្តថ្ងៃគ្នាទាំង២នាក់ ចឹងអ៊ីមានការលំបាកចិត្តខ្លាំង តែក៏បានធូរចិត្តវិញឥឡូវអ៊ីបានមានកូន៣នាក់សុតតែប្រកបដោយគន្លងធម៏មិនបានធ្វើអោយអ៊ីលំបាកចិត្តនោះទេ ។*

ក៖ ចាសខ្ញុំជម្រាបសួរណាអ៊ី!

ខ៖ ចាស!

ក៖ តើសព្វថ្ងៃអ៊ីសុខសប្បាយដែរឬទេ?

ខ៖​អូ សុខសប្បាយនោះទេក្មួយ!

ក៖ ចឹងថ្ងៃនេះខ្ញុំបានមកសម្ភាសនៅឆ្នាំចរ សំរិតស័ក ពុទ្ធសារាជ ២៥៦២ ត្រូវនឹងថ្ងៃទី៥កើត ថ្ងៃព្រហ្បត្តិ ខែមករា ឆ្នាំ២០១៩ ។ នាមត្រកូលនិងនាមខ្លួនរបស់អ៊ីតើមានឈ្មោះអ្វី?

ខ៖ ខ្ញុំមានឈ្មោះថា វ៉ាស៊ីណាត!

ក៖ ហាក់តើឈ្មោះហ្នឹងអ្នកណាជាអ្នកដែលដាក់ឈ្មោះអោយអ៊ី?

ខ៖ ម្តាយរបស់ខ្ញុំ!

ក៖ ចាសតើឈ្មោះ វ៉ាស៊ីណាតនុងតើមានអត្តន័យយ៉ាងដូចម្តេច?

ខ៖ មិនដឹងថាមានអត្តន័យយ៉ាងដូចម្តេចនោះទេ ដឹងថាម្តាយឪជាអ្នកដាក់អោយតែម្តង!

ក៖ អឹម ចឹងម្តាយឪដឹងអោយគឺដឹងថាល្អចឹងហើយណាអ៊ី?

ខ៖ ហ្នឹងហើយ

ក៖ ហើយចុះតើអ៊ីមានឈ្មោះមួយទៀតដេស?

ខ៖ អត់នោះទេ

ក៖ ចាស!អ៊ីមានទីកន្លែងកើតណា?

ខ៖ ទីកន្លែងកើតនៅព្រៃទទឹង!

ក៖ ចឹងនៅព្រៃទទឹងចឹង?

ខ៖ ហ្នឹងហើយគឺនៅព្រៃទទឹង!

ក៖ ឃុំជ្រៃវៀនចឹង?

ខ៖ ឃុំជ្រៃវៀន ភូមិជ្រៃវៀន ស្រុកព្រៃឈរ ខេត្តកំពង់ចាម។

ក៖ ចាសដល់ចុះឆ្នាំកំណើតរបស់អ៊ីវិញ តើកើតនៅខែណា ឆ្នាំណា?

ខ៖ ខ្ញុំអត់បានមើល

ក៖ ចុះមកដល់ពេលឥឡូវតើឆ្នាំខ្មែរវិញតើកើតនៅឆ្នាំអ្វី?

ខ៖ ឆ្នាំមម្សាញ់

ក៖ ចុះមកដល់ពេលឥឡូវនេះតើអ៊ីមានអាយុប៉ុន្នានហើយ?

ខ៖ ៦៤ហើយ

ក៖ តើនាមត្រកូលរបស់ឪពុករបស់អ៊ីតើមានឈ្មោះអ្វី?

ខ៖ ឈ្មោះ អ៊ុកវ៉ា

ក៖ ចុះតើសព្វថ្ងៃគាត់មានអាយុនៅរស់ដេស?

ខ៖ គាត់ខូចហើយ

ក៖ តើកាលគាត់ខូចនុងតើនៅអាយុប៉ុន្នាន?

ខ៖ អាយុ៩០

ក៖ ចឹងតើពេលគាត់ស្លាប់នុងដោយសារតែជំងឺចាស់ជរា?

ខ៖ ហ្នឹងហើយដោយសារតែជំងឺចាស់ជរានោះទេចាស!

ក៖ ចាស! តើគាត់មានអត្តចរិតយ៉ាងម៉េចដែរ?

ខ៖ ប៉ារបស់ខ្ញុំគាត់ស្លូតបូតនោះទេ គាត់ទៅឯណាក៏បានសេចក្តីសុខដែរ!

ក៖ ចឹងតើគាត់កាន់សាសនា?

ខ៖ សាសនាព្រះពុទ្ធ

ក៖ ចាស! តើទីកន្លែងកំណើតរបស់គាត់កើត?

ខ៖ គាត់កើត កន្លែងកំណើតរបស់គាត់នៅដំណាក់ល្អិត

ក៖ នៅក្នុងឃុំអ្វីគេ?

ខ៖ អាហ្នឹងនៅក្នុងឃុំដំណាក់ល្អិត នៅខាងកងមាសដែរ ខេត្តកំពង់ចាមដែរហ្នឹងណា។

ក៖ ចាសហើយទៅគាត់ដឹងថាគាត់ចេះអក្សរដេស?

ខ៖ ប៉ារបស់ខ្ញុំគាត់ចេះដែរតើ គាត់មិនបានចេះជ្រៅជ្រះអីនោះទេ គាត់ចេះបានបន្តិចបន្តួចអាចហ្នឹងរកស៊ីបាន!

ក៖ ហើយទៅចុះបងប្អូនរបស់គាត់បង្កើតៗ តើចុះបងគេទី១មានឈ្មោះអ្វី?

ខ៖ បងទី១ឈ្មោះអឺ ធំហួត នៅកោះស្រទិន

ក៖ នៅកោះស្រទិន ហើយចុះទី២?

ខ៖ ទី២អ៊ំនយ ស្រី

ក៖ ចាស

ខ៖ នៅដំណាក់ល្អិត ទី៣ ណាក់ខ្លានៅថ្មពូន ហើយទី៤ ប៉ារបស់ខ្ញុំ

ក៖ ចុះទី៥?

ខ៖ ដល់ទី៥ ឪឡាង ប្អូនពៅ

ក៖ ចុះនាមត្រកូលម្តាយអ៊ីវិញណា?តើមានឈ្មោះអ្វី?

ខ៖ ឈ្មោះ វ៉ាយុង

ក៖ ចឹងសព្វថ្ងៃគាត់ស្លាប់ហើយណ៎?

ខ៖ គាត់ស្លាប់ហើយ

ក៖ ចឹងតើគាត់ស្លាប់នៅអាយុប៉ុន្នានដែរ?

ខ៖ គាត់ស្លាប់នៅអាយុ៥៤!

ក៖ ចឹងដឹងថាកាលនុងសុតតែជំងឺរោគានោះទេនេស?

ខ៖ ហ្នឹងហើយ!ក្មួយ​ឯងមិនដឹងថា ស្លាប់ម្តង១ៗហ្នឹង នៅថ្ងៃសុក្រ ហើយថ្ងៃសៅរ៏ ម្តាយស្លាប់នៅថ្ងៃសុក្រ ឪពុកស្លាប់នៅថ្ងៃសៅរ៏

ក៖ ចឹងគាត់ខូចដំណាលគ្នាដែរចឹងដល់ពេលយកគាត់ទៅព្រៃចឹងជាមួយគ្នា?

ខ៖ ទៅព្រៃចឹង បានចឹកខុនថា ឯងកុំយំពេក បើសិនជាសឹមទៅក្រោយ ចឹងកប់ជាមួយនឹងគ្នាអត់បាននោះទេ តាមច្បាប់ចិនណា

ក៖ ចាស!

ខ៖ គូគាត់ទៅមុនចឹងអាចទៅជាមួយគ្នាបាន!

ក៖ ចឹងគាត់បានធ្វើដំណើររួចជាមួយនឹងគ្នាចឹងទៅ?

ខ៖ ទៅស្មើគ្នា ខ្ញុំទឹកភ្នែកពេក ជាធម្មតានោះទេ ដូចថាជាវាលស្រែចឹងណា

ក៖ ចឹង ដល់ពេលយកគាត់ទៅព្រៃនុងគឺថាដឹងថាយកគាត់ទៅជាមួយនឹងគ្នាចឹងទៅ?

ខ៖ ហ្នឹងហើយយកទៅជាមួយនឹងគ្នាហ្នឹង!

ក៖ ចុះអឺ! ម្តាយអ៊ីហ្នឹងគាត់មានអត្តចរិតយ៉ាងម៉េចដែរ?

ខ៖ អូម្តាយខ្ញុំទាំងអស់គឺថាដឹងជាកូនពៅមែនតែពិសេសលេខ១ហើយ ចរិតរបស់គាត់ល្អណាស់!

ក៖ ចុះគាត់ចេះអក្សរដេស?

ខ៖ ម្តាយរបស់ខ្ញុំគាត់ចេះដែរ តែថានៅកាលជំនាន់នុង គេអត់មានអោយសូវរៀនអក្សរអី ចាស់ពីដើមគេថាខ្លាចចេះអក្សរ ចេះផ្ញើស្អីៗចឹងណា

ក៖ ខ្លាចចេះសរសេរសំបុត្រ

ខ៖ ហ្នឹងហើយ ដល់ចឹងម្តាយខ្ញុំគាត់បានរៀនអក្ខកម្មនៅព្រៃមែលនៅព្រៃទទឹងនេះនោះទេនែក គាត់ចេះអានតែម្តង គាត់បានចេះចិន ចេះយួនអីទាំងអស់ ហើយចឹងកាលនុងម្តាយខ្ញុំគាត់ចេះចិន ចេះយួនណា

ក៖ ចាសចឹងគាត់ចេះភាសាចិន ភាសាយួន ចឹងនេះគាត់អត់មានចេះអក្សរនោះទេ គាត់គ្រាន់តែថាចេះបាននិយាយអីជាមួយនឹងគេអីចឹង?

ខ៖ ចាសគាត់ចេះបានតែនិយាយជាមួយនឹងគេអីចឹង

ក៖​ចាសគាត់ស្តាប់បាន

ខ៖ ចាស!

ក៖ចាសហើយចឹងទៅគាត់មានមុខរបរអ្វីដែរ?

ខ៖ មុខរបរកាលពីដើមប៉ារបស់ខ្ញុំគាត់បានគ្រាន់មានឡានមានអីដឹងគ្រោះក្រហមអីចឹងណា

ក៖ចា

ខ៖ ហើយដល់ពេលជំនាន់ប៉ារបស់ខ្ញុំហ្នឹង គាត់ចេះតែជឿគេ គេចេះតែអោយគាត់ទិញគោ ប៉ារបស់ខ្ញុំហ្នឹងណា ដល់ទិញគោដល់ចឹងយើងជាអ្នកធនា ព្រោះអីយើងអ្នកនៅព្រៃទទឹងចឹងណា រួចហើយវាគេយកទៅស្រុកលាវ

ក៖ ចឹងគេអោយគាត់ឈរឈ្មោះទិញនៅព្រៃទទឹង?

ខ៖ ចា

ក៖ ចាស! រួចចឹងទៅឈ្នួញនោះគេយកទៅ?

ខ៖ គេសម្រាប់យកទៅស្រុកលាវ ហើយតែរួចចឹងទៅវាអត់មានយកមកសងដល់យើងឯណា វា ធ្វើបាបប៉ារបស់ខ្ញុំ ចាម វាចេះ ចឹងវាធ្វើប៉ារបស់ខ្ញុំ ដោះអំពើណា ចេញរោមតាម យកអាដែងនេះណា យកម្ស៉ៅស្រីៗ ព្រំចារីយ៏បុកម្ស៉ៅហ្នឹងណា ហើយចឹងដាក់នៅលើកទ្រូកគាត់ហើយឃើញសុតតែរោមឆ្មារ!

ក៖ ឃើញរោមឆ្មារ?

ខ៖ រោមឆ្មារចឹង ធ្វើបាបប៉ារបស់ខ្ញុំណាស់ ហើយចឹងប៉ារបស់ខ្ញុំក៏បានធ្លាក់ខ្លួនក្រនៅពេលនុង ហើយមានមាសម៉ាក្រវិច ហើយឡានលក់សងគេចឹងទៅ ! ដល់ក្មួយឯង ចេះស្តាប់ទៀត

ក៖ ចាសអ៊ី

ខ៖ ដល់ពេលហ្នឹងទៅក៏បាន ទៅលក់ឥវ៉ាននៅផ្សារ បានទិញតូបមួយលក់ឥវ៉ាន់នៅផ្សារ ហើយដល់ពេលខ្ញុំលក់ចឹងទៅ ខ្ញុំក៏បានទន្ទេញមេរៀន ហើយទៅជួយលក់បន្លែម្តាយនៅឯផ្សារ

ក៖ ចឹងទន្ទេញមេរៀនហេស?

ខ៖ ទទ្ទេញមេរៀន!

ក៖ ចឹងគេហៅពាក្យហ្នឹងហេស?

ខ៖ ហ្នឹងហើយ

ក៖ ចាស!

ខ៖ ដូចថាបានធ្លាប់និយាយហើយចឹងក៏និយាយទៅក្មួយឯង

ក៖ ចាសនិយាយទៅកាលពីដើមមកហើយចឹង ក្មេងជំនាន់ក្រោយអត់បានដឹងទាល់តែអ៊ីប្រាប់ចឹងទៅ

ខ៖ ខ្ញុំធ្លាប់ទទ្ទេញ ដាក់ចង្កៀនម៉ាស៊ុងចឹងទៅ ដល់ទៅហើយបានទៅផ្សារអីខ្លួនឯងហើយទិញបន្លែងអីដាក់តូបរបស់គាត់បានរួចអស់ចឹងទៅ ហើយបានខ្ញុំបកមករៀនវិញ! ចាស

ក៖ ចាសហឹសៗ! ហើយចឹងបានប្រកបមុខរបរហ្នឹងបានបន្ត

ខ៖ ចាសហើយបានចេះតែបន្តៗទៀត ហើយបងប្អូនរបស់ខ្ញុំក៏បានចេះតែបានរៀនថ្នាក់បន្តៗហើយនៅពេលនេះប៉ារបស់ខ្ញុំគាត់លែងទិញគោហើយ គាត់បានដាំននោងអីព្រោះដីរបស់គាត់ធំណា! គាត់ដាំសន្សំអីចឹងហើយប៉ះយកទៅអោយម្តាយខ្ញុំពិសារ ហើយចឹងម្តាយខ្ញុំគាត់បានចេះតែទិញបន្លែអីដាក់អោយម៉ែខ្ញុំ រួចរាល់ហើយបានខ្ញុំបានមករៀនវិញ នៅពេលរៀននុងទៅ គឺបានចេញពីរៀនបានចេញទៅមើលម្តាយម៉ាភ្លែកទៅ

ក៖ ចាស

ខ៖ ហើយចុះចង់សួរអ្វីទៀត?

ក៖ ចាសគាត់ដូចជាមុខរបររបស់គាត់លក់ដូរអីចឹងហើយ មុខរបររបស់គាត់កាលនុងមានដាច់ទៅហើយបានចិញ្ចឹមជីវិតចេះតែធូរធារ?

ខ៖ ធូរធារ គាត់បានចេះស្គាល់ចិនយួនអីចឹងណា

ក៖ ចាសព្រោះគាត់ចេះ

ខ៖ គាត់ហៅអាគ្រូអាគ្រីមអីចឹងទាំងអស់ ហើយចឹងគាត់លក់ដាច់ ចាស! ម្តាយខ្ញុំគាត់លក់ដាច់ណាស់

ក៖ ចឹងគាត់បានចេះនិយាយដូចថាគាត់បានចេះរាក់ទាក់ចឹងណា

ខ៖ ចាស!

ក៖ ចឹងគេចូលចិត្តអីចឹងទៅណា

ខ៖ ចាសគេចូលចិត្ត

ក៖ ចឹងគាត់មានទិនិចគាត់លក់ដូរអីគឺថាបានយកចំណេញបានបន្តិចបន្តួចអីចឹងហើយបានគេចូលចិត្ត

ខ៖ ចាសគេចូលចិត្តគាត់ណាស់ ចិនយួនចូលចិត្តគាត់ណាស់ ដល់ពេលមកគាត់បាននិយាយតែភាសាចិនយួននុង ហើយដល់ពេលខ្មែរនិយាយខ្មែរទៅ! ចឹងបានខ្ញុំបានធូរធារ បានបងប្អូនខ្ញុំរបស់ខ្ញុំបានរៀនបានច្រើនហ្នឹងណា

ក៖ រួចហើយឪពុករបស់អ៊ីហ្នឹងគាត់នៅតែដាំម្លូ ស្រោចទឹក

ខ៖ ចាសហើយយកមកអោយម្តាយខ្ញុំលក់

ក៖ ចឹងរហូត មកចឹងហេសអ៊ី?

ខ៖ ហ្នឹងហើយ

ក៖ ហើយចុះម្តាយអ៊ីតើគាត់មានទីកន្លែងរបស់គាតកើត?

ខ៖ គាត់កើតនៅឯហ្នឹង នៅឯពាមក្នុងហ្នឹង

ក៖ ចាស

ខ៖ ហ្នឹងហើយ! ពេលតាវ៉ា យាយនាងហ្នឹងគាត់មានកូនស្រីតែ១នាក់នោះទេ តែថាយាយនាងគាត់ជាកូនចិនសុតណា ចិនស្អប់កូនស្រីណាស់ណា ហើយដល់ចឹងបានអោយមកជីតារបស់ខ្ញុំ ហើយជីតារបស់ខ្ញុំកាលនុងអការ៉ាវ៉ា ជាងារស្តេចណា

ក៖ ចឹងហ៎

ខ៖ ចាស

ក៖ ចឹងពាក្យអការ៉ាវ៉ា ងារស្តេចហ៎?

ខ៖ ចាសឈ្មោះអការ៉ាវ៉ាតែម្តង!

ក៖ ចាសចឹងគាត់មានបាននិយាយថាមានពាក់ព័ន្ធអីជាមួយនឹងវាំង?

ខ៖ អូ គាត់នៅក្នុងវាំងដូចថាមានពាក់ព័ន្ធកូនក្មួយរបស់ម៉ារបស់ខ្ញុំហ្នឹង គាត់បងរបស់គាត់ការពេលប្រពន្ធនុងគាត់មានកូនហើយអោយទៅស្តេចបានព្រះអង្គម្ចាស់មន្ទីវង្សមួយនិងព្រះអង្គម្ចាស់ញ៉ូច១ ហើយដល់ពេលម្តាយខ្ញុំគឺនៅតែក្នុងវាំងនោះទេ

ក៖ ចាសហើយចឹងឈ្មោះព្រះអង្គម្ចាស់វង្ស

ខ៖ ព្រះអង្គម្ចាស់មន្ទីវង្ស និងព្រះអង្គម្ចាស់ ញ៉ូច

ក៖ ចាស!

ខ៖​ចាស!

ក៖ ដល់ចឹងគាត់មានបុត្រី១មានឈ្មោះអ្វី?

ខ៖ វ៉ាយ៉ុង ហើយអការ៉ាវ៉ាហ្នឹងគាត់បានដាក់នាមត្រកូលប្រពន្ធរបស់គាត់នោះទេ​ដាក់ថាវ៉ាយ៉ុងហ្នឹង​គឺប៉ារបស់ខ្ញុំក៏គាត់ឈ្មោះវ៉ា ដែលចឹងបានដាក់ឈ្មោះអោយត្រកូលរបស់ជីតារបស់ខ្ញុំ។

ក៖ ចឹងកាលគាត់បាននៅក្នុងវាំងកាលនុងតើគាត់មានតួនាទីធ្វើអ្វីគេ?

ខ៖ គាត់អត់មានតួនាទីធ្វើអ្វីនោះទេ គឺមានក្មួយគាត់ធ្វើការនៅក្នុងហ្នឹងចឹងហើយបានជាគាត់នាំប៉ារបស់ខ្ញុំទៅ ហើយសុតតែឡាវអាវមាស ហើយបងប្អូនសុតតែនៅក្នុងវាំងហើយគាត់ដើររាំរបាំងអីចឹងណា

ក៖ ហើយចុះម្តាយអ៊ីចេះដេស?

ខ៖ អត់ទេម្តាយរបស់ខ្ញុំគាត់អត់មានចេះរាំរបាំងនោះទេ ម្តាយមីងរបស់ខ្ញុំបានចេះ គាត់រាំរបាំងត្រូវជាជីដូនរបស់គាត់ហ្នឹង

ក៖ តើគាត់ឈ្មោះអ្វីចេះរាំងរបាំងហ្នឹង?

ខ៖ ឈ្មោះ ប្រូយ!

ក៖ អូចាស

ខ៖ ចាស!

ក៖ ហើយមកដល់ពេលឥឡូវម្តាយអ៊ីតើគាត់មានបងប្អូនប៉ុន្នាននាក់?

ខ៖ បងប្អូនរបស់ម្តាយខ្ញុំមាន អ៊ំឈុំ អ៊ំឈួន អ៊ំអឹម អ៊ំអ៊ឹម អ៊ំយិន និងម្តាយរបស់ខ្ញុំហ្នឹង

ក៖ ចឹងមាន៧នាក់?

ខ៖ មាន៦

ក៖ អូចា ចឹងមកដល់ពេលឥឡូវអ៊ីតើមានបងប្អូនប៉ុន្នាននាក់?

ខ៖ ខ្ញុំមានបងប្អូន១នាក់

ក៖ចាសចឹងដូចជាឈ្មោះបងប្អូនទី១?

ខ៖ បងទី១គឺគាត់ធ្វើសាររ៉ាប៉ា ហ្នឹងហើយ

ក៖ ចឹងអ៊ីបកស្រាយមើលក្មួយអត់ដឹងដែរ ការងារជំនាន់ពីដើមនុង តើស្មើហ្នឹងស្អីមកដល់ពេលឥឡូវហ្នឹងការងារសាររ៉ាប៉ា?

ខ៖ ការងារដូចថាអង្កប្រទេសខ្មែរត្រូវចេញចូលចឹងណា

ក៖ ចឹងសាររ៉ាប៉ា?

ខ៖ សូរ៉ាប៉ា

ក៖ចឹងសូទេហេស សូរ៉ាប៉ា?

ខ៖ ចាស

ក៖ចឹងតើកាលនុងគាត់បានប្រាក់ខែប៉ុន្នានដែរ?

ខ៖​កាលនុងគាត់បានច្រើនដែរនុងណា

ក៖ ចាសចឹងកាលនុងបានផ្គត់ផ្គង់នៅក្នុងគ្រួសាររបស់គាត់ដេស?

ខ៖ ចាសគ្រប់គ្រាន់ ហើយដល់ពេលមកបងទី២ធ្វើខាងរឺសាបទន្លេសាប ហើយចឹងគឺថាបានកាន់ទន្លេបានហើយ ចឹងបានត្រីគេចុះប៉ុន្នានហើយសំភារៈគេ! នៅក្នុងដូចថារបៀបគយចឹងណា

ក៖ ចាស

ខ៖​រួចមកបន្ទាប់បានទី២គឺបងទី៣ហ្នឹងបងធី កាលមុនដំបូងគាត់បានទៅធ្វើការងារនៅរោងចក្រហើយចឹងបានបន្ទាប់មកគាត់បានទៅធ្វើការទៅរៀនកាត់សក់ ទៅនោះក៏គាត់ធូរធារដែលគាត់បានមានឡានអីជិះត្រឹមត្រូវដែរ ដល់ពេលហើយបានបន្ទាប់មកខ្ញុំ។

ក៖ ចាស!

ខ៖ ខ្ញុំមកហើយបានមកដល់ប្អូនពៅរបស់ខ្ញុំ

ក៖ អូចឹងតើប្អូនពៅនុងតើមានឈ្មោះអ្វី?

ខ៖ វ៉ាស៊ីថាន

ក៖ ចាស!ៗ ភេទប្រុស?

ខ៖ ភេទស្រី

ក៖ ចឹងស្រីទេហេស?

ខ៖ បងប្អូនស្រីតែ២នាក់ហ្នឹងនោះទេ!

ក៖ ហើយចុះមានបន្ទាប់មកទៀត?

ខ៖អស់ហើយ

ក៖ ចឹងអស់ហើចឹងហេស?

ខ៖ ចាសបងប្អូនមានតែ៥នាក់តើ

ក៖ ចុះតើមានជីវៈភាពកាលពីនៅក្មេងហើយៗ! ដល់ពេលអ៊ីបានរៀបអាពាហ៏ពិពាហ៏នៅក្នុងឆ្នាំណា?

ខ៖ ខ្ញុំបានរៀបអាពាហ៏ពិពាហ៏នៅក្នុងឆ្នាំ២០០៥! (គាត់ប្រហែលជាច្រលំឆ្នាំ)

ក៖ ចឹងនៅឆ្នាំ៧៥នៅក្នុងរបបប៉ុលពត?

ខ៖ នៅក្នុងរបបប៉ុលពត ក៏ប៉ុន្តែថាមានមេក្រូអីត្រឹមត្រូវ មានអន្សំ មាននំមាននែកអីចឹងណា ក៏ប៉ុន្តែយើងអត់មានបានសំពះផ្ទឹមនោះទេ ក៏ប៉ុន្តែយើងបានមកផ្ទះចឹងទៅ យើងបានធ្វើប្រដាប់ប្រដាលសែនហ្នឹងខ្លះ ហើយរៀបតែ១ថ្ងៃនោះទេ កាលនុងយើងនៅធូធារដែរនោះទេ តែកាលនុងវាធម្មតា តែថាពេលគាត់ចូលស្តីដណ្តឹងយើងហ្នឹង អោយយើងការផង ព្រោះអីប្រជាជនថ្មីនោះចឹងហើយអត់មានសិទ្ធិការនោះទេ តែថាយើងបានបងនោះគេ​បានធ្វើការងារធំនោះចឹងដល់ពេលហើយគេថាបើសិនជាមិត្តណាមិនការនោះនឹងរំសាយ១៣ពូជហ្នឹង​ដល់រួចចឹងបានប្រហែលជាម៉ោង៤បានមកយកខ្ញុំទៅការ ដល់ពេលស្រាប់តែរួចហើយទៅ បានមិត្តសួងនុងណា ហើយបានការខ្ញុំចឹងទៅ បានថាការហើយមិនបាននៅជាមួយគ្នាអីនោះទេបានធ្វើការបែកដោយរាងខ្លួន

ក៖ ហឹម

ខ៖ ចាសវាវេទនាណាស់ក្មួយអើយធ្វើការបែករាងខ្លួនគេអោយយើងរែកដីអីចឹងណា ដូចថាដី១០ម៉ែត្រ ជំហរត្រឹមចង្កេះភ្លឺហ្នឹងណាអោយរួច។

ក៖ ចាស

ខ៖​ហើយចឹងបានថាប្អូនរបស់ខ្ញុំ ដែលថាឈឺត្រូវអំពើគេចឹងហើយខ្ញុំបានទទួលរែកតែម្នាក់ឯង២០ម៉ែត្ររួចណាក្មួយ

ក៖ អូស!

ខ៖ ខ្ញុំបានរែកឡើង២០ម៉ែត្ររួចណា នេះខ្ញុំនិយាយនៅពេលថ្ងៃចាំងនៅលើក្បាល

ក៖ ចឹងរែកហ្នឹងគឺ២០ម៉ែត្រគីបចឹងហេសអ៊ី? បណ្តាយ

ខ៖​បណ្តោយចឹងណា​ហើយអាភ្លឺគេកំពស់ត្រឹមចង្កេះហ្នឹងណា!

ក៖ ចឹងត្រឹមចង្កេះហើយបានអោយបានបណ្តោយ២០ម៉ែត្រ ហើយអោយបានជាភ្លឺស្រែហេស?

ខ៖ ហ្នឹងហើយរែកភ្លឺស្រែ!

ក៖ ចាស

ខ៖ រួចចឹងហើយគេមិនអោយយើងនោះទេ! ទោះបីជាយើងមានពោះមានពុងចឹងក៏ដោយ គេមិនអោយយើង គេអោយអង្កយើងនោះទេ ព្រោះអីយើងជាប្រជាជនថ្មី នេះអ៊ីប្រាប់ដល់ក្មួយឯង អ៊ីហូបតែខ្វិននោះទេ ចេះអីបានរស់ដែរ ស៊ីតែខ្វិន ហើយចឹង

ក៖ ចា

ខ៖ ហើយកាលជំនាន់នុងបបរជាមួយនឹងចេក ហើយដល់ពេលការជំនាន់នុងអោយតែថាខ្ញុំធុំបបរជាមួយនឹងចេកហ្នឹងខ្ញុំ ក្អូតហើយចឹងហើយខ្ញុំស៊ីបាយមិនបានចូលនោះទេ។

ក៖ ចឹងខ្វិននោះនុងអត់មានរមូលនោះទេ?

ខ៖ អត់មានរមូលសោះក្មួយអើយ! ឆ្ងាញ់ណាស់ ដល់ចឹងម្តាយរបស់ខ្ញុំក៏គាត់ថាមើលអញសុំបន្តិចទៅមើល អញមើលមាត់ឯងទៅឆ្ងាញ់ណាស់! ម៉ែក៏គាត់ដាក់ទៅនោះចឹងគាត់មិនអ៊ួ ចឹងហើយភ្នែកឡើងបញ្ឈរជ្រាំ ហើយដល់ពេលខ្ញុំក៏អត់មានបញ្ឍដរអីនោះទេ ឆ្ងាញ់ណាស់ ចាស! ខ្ញុំវាវេទនាមែនទែនណារឿងរបស់ខ្ញុំនោះ! គេអត់មានអោយនេះនោះទេ គេអត់មានអោយថ្នាំដង្កូវអីនោះទេ គេអត់អោយយើងដែរ គេអោយយើងស៊ីបបរជាមួយនឹងចេកហ្នឹង ហើយដល់ពេលដឹងថាធុំអាបបរចេកនិងខ្ទះនុងមកគឺដឹងថាក្អួតតែម្តង! ក្មួយអើយ! បើសិនជានិយាយប្រវត្តិសាវត្តាវិញណា ដល់ពេលទៅនេះ ទៅការហើយ វាមិនមែនដាក់ថា អឹម ទៅការហ្នឹង វាចង់កាច់យើងវាទៅការនុងដាក់ពូជអនុធននោះគឺអនុធនសុត!

ក៖ អូ

ខ៖ គេអោយដាក់យើងពូជអនុធនគឺពូជអនុធនសុត ហើយទៅម្តាយរបស់ខ្ញុំបានមកដាក់អោយខ្ញុំមកនៅឯហ្នឹង១សារ! មានតានោះគាត់ទាយអោយដល់ខ្ញុំ ថា ដូនបើសិនជានៅឯហ្នឹងងាប់ហើយ ដូននៅឯហ្នឹងអត់ងាប់នោះទេ! ចឹងហើយបានទៅនៅឯខាងប៉ារបស់ខ្ញុំហ្នឹងដល់ចឹងខ្ញុំនៅអត់មានកើត ខ្ញុំបានប្រាប់គាត់ថាប៉ាអើយខ្ញុំអត់មានចេះនៅឯហ្នឹងនោះទេ លឺតែសត្វអីយំយ៉ាងហ្នឹង ហើយចឹងប៉ាបានប្រាប់ថាបើសិនជានៅយូរៗទៅគឺនេះហើយ ឥឡូវនេះដីនៅព្រៃទទឹងនេះក៏គេអោយ ហើយនៅប៉ារបស់វាចាប់ផ្ទះបាន២ល្វែងនៅភ្នំពេញក៏គាត់មិនទៅ ហើយចឹងអឹមចឹងចេះតែនៅហ្នឹងចឹងទៅ ថាអញមិនទៅនោះទេ ថាអញនៅស៊ីត្រីស្រស់ៗហ្នឹងហើយ! រួចដល់ចឹងទៅបើសិនជាខ្ញុំទៅឯណាគេរត់ចោលខ្ញុំអស់ហើយ នៅតែខ្ញុំនិងម្តាយរបស់ខ្ញុំប៉ាខ្ញុំទេ ខ្ញុំបានចិញ្ចឹមម៉ែខ្ញុំប៉ាខ្ញុំមករហូត រួចដល់ពេលទ្រាហែងហ្នឹងណា វេទនាណាស់ធ្វើធ្នូសផង ណែករត់ម៉ូតូផងក៏មាន រត់ម៉ូតូឌុបផងក៏មាន រត់រទេះសេះក៏មាន រកអស់ហើយ រួចដល់ពេលគាត់រត់ត្រី ស្រាប់តែរត់ត្រី បាក់ដងកាំបិត ហើយដួលទៅ អត់មានលុយមើល ហើយចឹងបានកូនរបស់ខ្ញុំអាធំៗហ្នឹងបានទៅស៊ីឈ្នួលនៅស្រុកចិនហ្នឹង ហើយចិនគេអោយបាន៥០ម៉ឺនមកអោយមើលប៉ាវាអោយជា ហើយក៏អោយ៥០ម៉ឺនមក ហើយវាមិនថាវាគ្មាននេះនោះទេ បងរបស់ខ្ញុំគេថាអោយហែងបានធ្វើការងារនៅតុលាការហើយចឹងដល់ចឹងថាអោយពាក់ស័ក៣ ហើយចឹងថាវាមិនធ្វើនោះទេ ប៉េអឹមនោះ ទៅធ្វើយ៉ាងម៉េចបើសិនជាទៅសុំលុយគេ ខ្ញុំវាអាណិតគេណាស់អ៊ំអើយ! ចឹងខ្ញុំអត់ទៅធ្វើនោះទេ ខ្ញុំសុខចិត្តទៅស៊ីឈ្នួលគេយកដំរិះចេះមកដល់សព្វថ្ងៃនេះ! ក្មួយណា!

ក៖ ចឹងស៊ីឈ្នួលនៅកាលនុងតើគាត់បានស៊ីឈ្នួលខាងអ្វី?

ខ៖ ស៊ីឈ្នួលដូចថាទៅកាន់ឃ្លាំងគេចឹងណា វាថាអត់មានថាឃ្លាំងគេម្ញូមគេមួយដើម១០រៀល ហើយចឹងរាប់ម៉ឺនម្ញូមយ៉ាងម៉េច វាថាអត់មានយករបស់គេនោះទេ វាថាអត់មានចង់បានទេ លុយគេ រួចចឹងទៅទំរាំតែបានចេញពីនុងមកណា បានចេញមកបែកខ្លួនឯងចឹងហើយខ្ញុំបានលក់ដើមឬស្សីនេះអោយតាផាន យកលុយទៅបើកខ្លះព្រោះអី ដែងម៉ាក់ប៉ាហូបក៏នៅលើខ្ញុំដែរ ព្រោះអីម្ហូបយើងគេមិនរវល់អើពើអីនោះទេ ខ្ញុំចេញទាំងអស់ហ្នឹង​ចឹងហើយបានថារឿងប្រវត្តិសាវត្តារបស់ខ្ញុំហ្នឹង​ គឺថាអ្នកដឹងបានដឹងប្រវត្តិរបស់ខ្ញុំវាវេទនាណាស់ ចឹងវាវេទនានៅកន្លែងហ្នឹងត្រង់ថាខ្ញុំធ្លាក់ទៅ១ដង ហើយចឹងខ្ញុំបានទៅលក់នៅផ្សារហើយទិញអីៗអោយម្តាយប៉ារបស់ខ្ញុំបានពិសារ អោយតែបានម៉ែប៉ាខ្ញុំពិសារខ្ញុំមិនដែលបានដាក់បាយលោកនោះទេ ចឹងបានម៉ែប៉ារបស់ខ្ញុំពិសារមិនដែលបានអោយអស់នោះទេម៉ែប៉ារបស់ខ្ញុំទៅ ហើយចឹងប៉ារបស់វាបានដាក់ពីនុងមក ហើយគាត់បានទៅធ្វើស្រែនេះ បានទៅភ្នួរហ្នឹងសុតតែនេះ បើសិនជាប៉ាហែងខ្មោចរបស់ប៉ាហែងបានដឹងថា កាប់បាន១ចបៗ ចឹងជ្រំចឹង ក្តោបទៅ ហើយបានស្រូវបាន៤ដឹក វាវេទនាណាស់ណាខ្ញុំហ្នឹងណា ចឹងបានថាខ្ញុំណាក្មួយខ្ញុំបានប្រាប់ក្មួយៗរបស់ខ្ញុំជំនាន់ក្រោយថា អ្នកមានគុណគុំភ្លេចអ្នកមានគុណធ្វើបុណ្យខែភ្លឺ ចឹងបានថាខ្ញុំនេះនៅពេលឥឡូវ ខ្ញុំដូចជាប្រាប់ដល់ក្មយឯងចុះ បានកូនសព្វថ្ងៃនេះគេធូរធារចឹងទៅ ហើយគេក៏បានធូរធារដែល គេអត់មានចោលយើងនោះទេ គេអត់មានអោយយើងធ្វើអីនោះទេ ហើយចឹងបានថាខ្ញុំនេះចេះតែធ្វើទៅស្រូវនោះ ស្រុវនុងម្តងគឺ៤តោនហើយនោះ ខ្ញុំព្រោះចោលទៅ គេអាណិត

ក៖ ដីនុងប៉ុន្នានតោនដែរអ៊ី?

ខ៖ដីនុងមិនដឹងថាប៉ុន្នានតោននោះទេ! អានុងហ៎

ក៖ ចឹងបាន៤តោន?

ខ៖ បាន៤តោន

ក៖​ចឹងល្អហើយនេសអ៊ី!អូស! ចឹងដីនៅកេរិ៏ដំណែលរបស់ឪពុក?

ខ៖ ដីជាកេរិ៏ដំណែលនុងគឺនៅឯនុងនៅឡើយនោះទេ ក្រៅពីហ្នឹង គឺថាឪពុកយកប្តិតមេដៃយក គេមិនប្រុងនឹងឡើងលើផ្ទះទេ គេថាមិនឡើងនោះទេលើផ្ទះហ្នឹង ហើយបើសិនជាអត់ពីម្តាយប៉ាចឹងទៅ គឺម្តាយប៉ាអត់មានសំណាងទៅគិតយ៉ាងម៉េចបានជាអត់ឡើង? គេថាមិនឡើងនោះទេ ដល់ពេលម្តាយប៉ាជិតខូចចឹងបានគេសុំឡើងចឹង ខ្ញុំបានប្រាប់ប៉ាថាចឹងអោយគេឡើងទៅព្រោះអីតួខូចអស់ហើយ ចឹងតាមដំណើរទៅ អំពើអ្នកណាធ្វើអ្នកនុងទទួលទៅ ខ្ញុំនេះក៏អោយប្អូនរបស់ខ្ញុំហ្នឹងឡើងទៅ ហើយដល់ពេលនុងខ្ញុំនេះក៏អោយម្តាយនេះហើយពេលនុងម្តាយខ្ញុំគាត់អត់មានវង្វេងនោះទេ គាត់និយាយភាសាវៀតណាមគាត់ថាកូន អុកឡយឌីនុង ខ្ញុំស្តាប់បានថាកូនឌុកឡយឌីហើយថាកូនពៅមកហើយហេស? ហើយចឹងមកដល់ពេលពាក្យណាជ្រៅៗខ្ញុំហៅអាផានមកស្តាប់ ហើយផានគាត់ថាកូនពៅមកហើយចឹងមកក៏បានមិនមកក៏បានចឹងហួសពេលហើយ ខ្ញុំទ្រាំម្តាយរបស់ខ្ញុំ គឺខ្ញុំទ្រាំតែមែនទែនណាក្មួយអើយ ខ្ញុំចង់នេះនឹងសរសរផ្ទះហ្នឹងណា គឺចង់អង្រឹងនៅផ្ទះហើយទៅបញ្ចុកប៉ា១ម៉ាត់ហើយម៉ែ១ម៉ាត់ ចឹងបានខ្ញុំថា ខ្ញុំកំសត់ណាស់រឿងរបស់ខ្ញុំ បានថាសេចក្តីតស៊ូខ្ញុំទ្រាំ ដល់កោះដល់ត្រោយ ហើយដល់ចឹងបានដឹងគុណមាតាបិតា ខ្ញុំនឹកឃើញណាប្រវត្តិសាវត្តារបស់ខ្ញុំហ្នឹង វាបានធ្វើផ្នូលអោយម្តាយប៉ារបស់ខ្ញុំហ្នឹង កំបូកដុះពីមុខនិងពីក្រោយឡើងពូនច៊ែក ដូចជាភ្នំចឹងហែងទៅមើលបានឃើញ ហើយវាធ្វើដាក់កែវអីហំហានណាស់និយាយទៅកូនរបស់ខ្ញុំ ហើយដល់ពេលនិយាយពីអាធំជារាមច្បងគឺពិតជារាមច្បងមែន ស្រាក៏មិនចេះផឹក ហើយបារីក៏មិនចេះជក់ ដឹងថាពីធ្វើនិងរក ហើយមានម្នាក់ឯងមានប្រពន្ធនៅឯតួលើនោះ គេថាគេលែងៗហើយ ដល់ចឹងបើសិនជាហែងគេអង្វូរថាកុំអោយលែង ទៅនៅជាមួយនឹងអ៊ីទៅមានសមត្តិភាពជាងណា ហើយគេថាគេលែងៗ ហើយដល់ពេលអាយោកនោះយកទៅពុតវាយកទៅធ្វើ អីៗ មកដល់ពេលឥឡូវនេះវាបានចេះវិស្វករហើយ ដល់ពេលអាទី២ គឺធ្វើការនៅជាមួយនឹងបងរបស់វាដែរ។

ក៖ ចាស

ខ៖ សុតតែបានធូរធារទាំងអស់

ក៖ ចាសហើយចឹងទៅរៀបរាប់កូនមកបន្តបន្ទាប់មកអោយអស់កូន?

ខ៖ អឺ! កូនរបស់ខ្ញុំ អាទី១ហ្នឹងវាធូរធារជាងគេ

ក៖ ឈ្មោះអីកូនហ្នឹង?

ខ៖ ឈ្មោះ សែម គឹមសាន

ក៖ សែមគឹមសាន

ខ៖ អឺ សែមគឹមសាន

ក៖ ហើយគាត់យកប្រពន្ធនៅឯណាដែរ?

ខ៖ យកប្រពន្ធនៅពោធិសាលាហ្នឹងរៀនបានដល់សកលដែរប្រពន្ធហ្នឹង

ក៖ តើមានឈ្មោះអ្វី?កូននុង?

ខ៖ ឈ្មោះចៅណាហ័ន

ក៖ គាត់បានអាយុប៉ុន្នានហើយមកដល់ពេលឥឡូវ?

ខ៖ មិនបានប៉ុន្នានឆ្នាំឆ្លូវគិតទៅ

ក៖ ចាហើយចឹងតើគាត់បានកូនប៉ុន្នានដែរហើយមកដល់ពេលឥឡូវ?

ខ៖ បានកូន៣

ក៖ ហើយទៅគាត់មានទីលំនៅគាត់នៅ?

ខ៖ គេមានទីលំនៅអស់ហើយក្មួយអើយ និយាយទៅថាលើកស្ទូយកូនណា

ក៖ ចាស!​

ខ៖ ផ្ទះសំបែងគេក៏មាន វិឡាគេក៏មាន គេលក់ខាងម៉ាស៊ីត្រជៀក ហើយខាងគ្រឿងឡាន ខាងអាមេរិកនោះក៏មាន

ក៖ នៅភ្នំពេញហ្នឹងហេស?

ខ៖ នៅភ្នំពេញហ្នឹង ហើយគេទិញដីនៅឯខាងសៀមរាបនោះក៏មាន! រួចដល់ពេលអាទី២ក៏មានដីវារាងក្រែលដែរ។

ក៖ ចឹងកូនទី២មានឈ្មោះអ្វីដែរ?

ខ៖ អាទី២មានឈ្មោះថាសែមគឹមសែន

ក៖ ចា

ខ៖ ទី៣ឈ្មោះ សែម គឹមដែន ឈ្មោះដែននោះទេ ប៉ុន្តែគេចេះតែដាក់ឈ្មោះវាអាយោកៗចឹងទៅ

ក៖ អូឈ្មោះ យោកៗចឹង

ខ៖ ហ្នឹងហើយតែថាប៉ុន្តែមកដល់ពេលឥឡូវគេមានឡាន ជិះហើយ គេធូរគេធារហើយ គេធ្វើខាងវិស្វ័យករនោះប្រាក់ខែ៨០០ហើយ បានធូរធារហើយ ចឹងបានអាបងគេនោះចេះតែប្រដៅថាហែងណាបើសិនជាអញទិញអោយប្អូនផឹកស៊ីហែងផឹកតែ១កំប៉ុងទៅ២កំប៉ុងហែងដើរចេញទៅ កុំផឹកដេកដួលនុង កូនជាងវាអត់មានខ្លាចហែងនោះទេ កូនជាង រាប់រយនាក់ណាក្មួយ

ក៖ ចាស

ខ៖ នៅជាមួយនឹងកែលគឹមយ៉ានណា

ក៖ ចាស!

ខ៖ នៅជាមួយនឹងក្មួយសុខអានហ្នឹងណា​ចឹងហៅថាសុតតែជាកូនធម៏ណា ដល់ពេលនេះទៅ ក្មួយឯង កែវគឹមយ៉ានហ្នឹងបានប្រាប់ថាអោយវាធ្វើអីៗ ដល់ចឹងកាលនុងបានចេះបានប្រាប់ផ្កាយ៣ផ្កាយ៤ចឹងបានវាបើកឡាន ចេញទៅ ហើយចូលនៅក្នុងក្រុមវា

ក៖ ចា

ខ៖​ចឹងដឹងថាវាធ្វើអីមិនបានធ្វើអីវាមិនដឹងនោះទេ ព្រោះវាមិនបានប្រាប់ដល់ខ្ញុំសោះ

ក៖ ចាស

ខ៖ រួចចឹងទៅក្មួយឯង ដល់នេះចឹងទៅ កែវគឹមយ៉ានហ្នឹងណា​គេថាក្មួយ​ឯងទៅជំនួយអ៊ំបន្តិចទៅ ពូនោះទៅ ព្រោះអីពូទៅ អត់ទៅនោះទេ ចឹងក្មួយឯងទៅជំនួសប៊ុនរ៉ានីហ៊ុនសែននេះ! ទៅប៊ុនរ៉ានីហ៊ុនសែនហ្នឹងចឹងហើយគេបានអោយតាសានខ្ញុំហ្នឹង ទៅធ្វើតាខិនធំនេះ

ក៖ ចាស

ខ៖ គេអោយ ចឹងណា ២៥០០ ចឹងបាន២៥០០ទៀតចឹងបាន៥០០០

ក៖ ចាស!

ខ៖ គេអោយថាពូចឹងខ្ញុំមិនបាច់ថាត្រូវធ្វើអីនោះទេ ថាបើសិនជាពូឯងមានចំងល់អីទៀតចាំខ្ញុំជួយអោយយោបល់ពូ ហើយមានស្រាអីទៀតលោកពូចឹងពូអញ្ជើញពិសារទៅ ក្មួយអត់ចេះផឹកនោះទេ! ដល់ចឹងកាន់តែទឹក ចឹងកាន់តែទឹកផឹកមែនណា ចឹងបានថាកូនអើយវាធ្វើកឋិនអោយអ៊ី ហើយអ៊ីអត់មានដែលបានធ្វើកឋិនអោយម្តាយឪនោះទេណា ហើយវាបានធ្វើកឋិនអីអោយខ្ញុំបាន២ដងទៅ៣ដងដែរហើយ ក៏ប៉ុន្តែមកដល់ពេលកឋិនក្រោយនេះគឺជាកឋិនធំ ហើយវាលើកជូនខ្ញុំហើយខ្ញុំចេះតែមិនចង់បញ្ចេញអារម្មណ៏ ហើយថាចេះចង់តែចេញទឹកភ្នែកម្តងនឹកឃើញម៉ែៗ ប៉ាខ្ញុំជូនធ្វើជូនម្តាយនិងប៉ាហើយកុំគិតថា បើសិនជាកូនមានកូនបានកូនធ្វើ បើសិនជាកូនមិនមែនលុយនោះកូនមិនធ្វើនោះទេ ហើយវាជួលរបាំងការង្ងោអីនោះ មិនបានដឹងថាជួលអស់ប៉ុន្នានខ្ញុំមិនដឹងទេ ឥឡូវនេះក្រោយទៀតហ្នឹងដំណើរល្ខោនប្រហែលជា២យប់ទៀត

ក៖ ចា

ខ៖​ខ្ញុំមិនហ៊ាននេះនោះទេ កូនរបស់ខ្ញុំធ្វើធម៏ណាស់ ដល់ពេលទៅពីនុងទៅ នែកអស់លោកអត់បានមកចឹងក៏យកលុយមកអោយវា៦០ម៉ឺន ហើយម្តងទៀត៣០ម៉ឺនទៀត ហើយវាតេមកប៉ាវាថាប៉ាៗអស់លោកមិនបានមកនោះទេ ចឹងលុយហ្នឹងយកមកអោយខ្ញុំចឹងខ្ញុំយកទៅប្រគេននឹងវត្តហើយ ខ្ញុំចាំប្រគេននៅនិងវត្តហើយខ្ញុំអត់មានទុកនោះទេ ព្រោះរបស់ហ្នឹងជាបុណកុសលរបស់គេ ហើយចឹងគេជូន​មកយើងចឹងយើងមកបង្ខំទៅបុណ្យឡើងម៉ាគនរ ចឹងមិនទៅស្តាយទៅស្តាយអីលុយប៉ុណ្ណឹង!

ក៖ ចាស

ខ៖ ចឹងបានខ្ញុំថាកូនខ្ញុំអើយៗ កូនរបស់ខ្ញុំដោយគន្លងធម៏ណាស់ ខ្ញុំដាំបាយបណ្តើរ ស្រាប់តែវាផ្ទុះខ្យូង ស្រាប់តែវាថាផ្ទុះខ្យូងហើយម្តាយងើបឡើងចឹងបន្តិចទៀតខ្ញុំអោយមីកាពៅមកនៅនឹងម្តាយហើយ ចាំវាលក់ផ្ទះអី គេអោយ២៥ម៉ឺន ហើយបានថាចាំអាលក់ព្រោះបន្តិចទៀត វាចៅចិនអី ព្រោះនៅកន្លែងនុង គេធ្វើផ្សារអ៊ីអនទៀតណា​ចឹងគេអោយ ចឹងអូនឯងកុំទាន់លក់ទ្រឹងបន្តិចទៅ ព្រោះអីដី វាឡើងថ្លៃហើយ បន្តិចទៀតឡើងដល់ប្រហែលជា៣០អីហើយដល់ពេលបន្តិចទៀតអូនឯងទៅនៅនឹងម្តាយប៉ាទៅ បងរុះផ្ទះហ្នឹងចេញ​ហើយបងនឹងធ្វើវិឡាអោយម៉ែនិងប៉ាអោយកូនឯង នៅជាមួយមើលថែប៉ា អត់បើសិនជាអូនឯងអត់ទៅនៅជាមួយចឹងកូនប្រសារគេចិត្តមិនបាន ចឹងចិត្តគេមិនដូចជាកូនបង្កើតនោះទេ គេថាចឹងណា ដល់ហើយថាអាបងនោះកូនប្រសារវាមិនបានចិត្តបានដូចជាកូនបង្កើតនោះទេ! ចឹងមានតែអូនឯងនោះទេ មើលថែរក្សាប៉ាចឹងទៅ និយាយចឹង។

ក៖ ចឹងបន្ទាប់ពីកូននោះមកតើបន្ទាប់មកទៀតតើមានឈ្មោះអ្វីដែរបន្តទៀត? កូនអ៊ីឯង?

ខ៖ កូនរបស់ខ្ញុំមានតែ៤នាក់ហ្នឹងតើ

ក៖ ចឹងចុះស្រីមុំរាប់នៅ?

ខ៖ អាមុំរាប់រួចហើយ!

ក៖ ចឹងហេស

ខ៖ ស្រីមុំរាប់រួចហើយ

ក៖ ចឹងសែម ស្រីមុំចឹង?

ខ៖ ចាស

ក៖ ចាស ចឹងអូ ចឹងគាត់ក៏បានទៅរកស៊ីនៅឯភ្នំពេញដែរចឹងទៅអ៊ីនេស?

ខ៖ ហ្នឹងហើយប្តីរបស់វាបង្រៀនភាសាអង់គ្លេសចឹងទៅហើយជួនណា វាធ្វើខ្សែកាបចឹងទៅ ហើយជួនណាវាធ្វើទូរស្សន៏វិទ្យុចឹងទៅស្រាប់តែវា វាចេះច្រើន វាចេះអង់គ្លេសច្រើន អឺ អាគីនោះវាចេះច្រើនណាស់។

ក៖ ចាស

ខ៖ វានិយាយជាមួយបារាំងអីសុតតែអង់គ្លេស!

ក៖ អូចឹងចាសចឹងរៀបរាប់ទៀតកូនដូចថាអាកាត់តាញ៉ូមិនដែលអោយអ៊ីអឺ លំបាកចិត្តទឹកភ្នែកអីដោយសារកូននោះទេ!

ខ៖ អត់ដែរទេ មានតែកូនខ្ញុំដើរគន្លងធម៏ណាស់ អង្វរខ្ញុំថាកូនអើយៗ កូនជូនលុយម៉ែ! ហើយ១ថ្ងៃនោះជូនខ្ញុំ២០០ហើយជូនប៉ាវា២០០អោយ ចឹងណា​កុំអត់ណាម៉ាណា ចាំកូនមកក្រោយកូនជូនម៉ែទៀត។

ក៖ ចាស!

ខ៖ ចឹងអត់មានអោយម៉ែវាលំបាកនោះទេ!

ក៖ ចាស!

ខ៖កូនរបស់ខ្ញុំដើរដោយគន្លងធម៏!ចឹងបានខ្ញុំប្រដាំចៅរបស់ខ្ញុំទាំងអស់ហ្នឹងថា អោយដឹងគុណមាតាបិតា

ក៖ ដូចឥឡូវស្វាមីរបស់អ៊ីតាំងពីពេលដែលបានចាប់ដៃគ្នាមកតើមានដែលធ្វើអោយអ៊ីពិបាកចិត្តដោយសារអ៊ីដេស?

ខ៖ ទេមិនដឹងថាអោយខ្ញុំលំបាកចិត្តនោះទេ តាំងពីរៀបការមក អ្នកធ្នួសថាមិនដែលបានឃើញតាសែននិងយាយណាតឈ្លោះគ្នាសោះ ដល់ចឹងខ្ញុំនិយាយចឹងបើសិនជាថាមិនកើតនោះទេ ខ្ញុំឈប់មាត់តែម្តង ខ្ញុំឈប់មាត់ចឹងទៅ រួចហើយគេអ្នកធ្នួសនោះចេះតែថាតាសែននិងមីងណាតនោះមានដែលបានឈ្លោះគ្នាទេ?ខ្ញុំថាអត់ទេ ចឹងបានខ្ញុំប្រដៅកូនរបស់ខ្ញុំថា មានប្តីនិងប្រពន្ធសុខពីមាត់ កូនឯងមិនបាច់អាចារ្យណាអោយនោះទេ បើសិនជាមួយខ្លាំងយើងអត់ទៅ យើងកុំឈ្លោះគ្នា យើងឈ្លោះគ្នាគ្មានបានប្រយោជន៏អីនោះទេ រួចទៅវាបានដូចគន្លងធម៏ដែរ ជាកូនរបស់ខ្ញុំទាំងអស់នុងណា។

ក៖ ចាស!

ខ៖ចឹងបានខ្ញុំថា ខ្ញុំធ្វើបុណ្យណា ក្តាមមឈ្ឈូសម៉ែប៉ាក៏ខ្ញុំរៀបចំសព្វគ្រាប់ទាំងអស់ ដល់ពេលម្តាយប៉ាខ្ញុំខូចខ្ញុំយកលុយ១០០ទៅដូរនៅនឹងធ្នួសនេះដូរចំតាលីមណា ដូរ១០០ ហើយកាលនុងដូរ១០០សិន ស្រាប់តែមីប្អូនខ្ញុំពៅហ្នឹងថាអ្នកធ្នួសចូលបុណ្យច្រើនណាស់ ខ្ញុំថាចាំតែអ្នកធ្នួសចូលបុណ្យច្រើនណា លុយយាយណាត យកទៅដូរហ្នឹង ហើយចឹងខ្ញុំធ្វើបុណ្យហ្នឹងក៏បុណ្យជួយដល់ខ្ញុំដែលប៉ោមិនស្រឿនក៏មានហើយអង្គការរាកគេក៏មកចូលបុណ្យខ្ញុំហ្នឹងគ្រាប់គ្នាចឹង ហើយគេឡើងទៅឃើញក្តាមមឈ្ឈូសនៅជាមួយនឹងគ្នានោះក្មួយ ហើយខ្ញុំនេះក៏នៅអាលោះអាលៃម្តាយរបស់ខ្ញុំដែរ មិនមែនខ្ញុំមិននៅអាលោះអាល័យនោះទេ ម្តាយរបស់ខ្ញុំមិនបានអោយខ្ញុំពិបាកចិត្តមិនដែលអោយខ្ញុំខ្វះខាត ស៊ីចុកបុកត្រពាយ៉ាងម៉េចនោះទេ មិនដែលអោយបានទៅស៊ីឈ្នួលពីណានោះទេ ដឹងតែថាគឺរកតែម្តង ហើយដល់ស្រលាញ់ម្តាយខ្ញុំណាស់ ស្រលាញ់កូនរបស់គាត់ហ្នឹងណាស់ហើយដល់ពេលគាត់ទៅម្តាយក្មេងរបស់ខ្ញុំគាត់បានខូចទៅណា ហើយបានចាំដង្ហើមខ្ញុំទាល់តែខ្ញុំទៅដល់បានគាត់ខូច ហើយចឹងបានទៅដល់កូនអើយកូន ឪពុកទើបតែខូចចឹងកូនឯងទៅផ្ទះធ្វើអីនៅជាមួយនឹងម្តាយសិនមក​ហើយ បងថ្លៃរបស់ខ្ញុំគាត់ថាអោយវានៅ ក្រែងលោថាមានអ៊ំប្រុសនិងស្រីនៅឯណ៎! រួចចឹងកូនប្រសារ កូនអើយកូនពេជ្យ ហៅខ្ញុំសុតតែជាកូនប្រសារពេជ្យ និយាយតាមត្រង់ណា ហៅខ្ញុំសុតតែជាកូនប្រសារពិតណានេះខ្ញុំនិយាយថ្ងៃចាំងនៅលើក្បាលណា ម្តាយស្រលាញ់កូនណាស់ ធ្វើបុណ្យនៅខាងខ្ញុំនេះក៏លើកខ្ញុំដែរ ហើយយើងមិនដឹងម្តាយយើងហើយគេមិនដឹងម្តាយគេ

ក៖ ចាស

ខ៖​ហើយខ្ញុំមិនដែលបានឈ្លោះជាមួយនឹងប្តីប្រពន្ធរបស់ខ្ញុំនោះទេ មិនដែលបានហៅងែងហោងអីនោះទេ!

ក៖ ចឹងតើស្វាមីរបស់អ៊ីតើមានឈ្មោះអ្វី?

ខ៖ ឈ្មោះ សែន ឈ្មោះ តឹកសែន

ក៖ តឹកសែន

ខ៖ ចា

ក៖ ហើយគាត់តើភូមិកំណើតរបស់គាត់នៅឯណា?

ខ៖ នៅភូមិថ្មី ស្រុកកំណើតរបស់គាត់គឺនៅភូមិថ្មី!

ក៖ ហើយចុះតើមានមូលហេតុអ្វីបានមកដណ្តឹងអ៊ីបានមកនៅឯហ្នឹង?

ខ៖កាលនោះខ្ញុំនៅកំណាក់ ហើយមានបងគាត់ជីដូនមួយនោះ គឺគាត់ថាឪពុកក្មេករបស់ខ្ញុំ ថាអោយជួយរកកូនប្រសារអោយគាត់១ ហើយចឹងគាត់ថាមើលទៅ ប្អូនជីដូនមួយ២នាក់ហ្នឹង គឺធំប្រុសស្រលាញ់មួយណាចឹងយកមួយហ្នឹងចឹងទៅ បើសិនជាយកមីប្អូនក៏បានយកមីបងគេក៏បានដែរ ហើយរួចឪពុកក្មេករបស់ខ្ញុំថា គាត់យកមីបងហើយ អត់យកមីប្អូននោះទេ ចឹងឪពុកក្មេករបស់ខ្ញុំគាត់ធ្វើជាទាហានលួងណា មាននិយាយអី !! និយាយអីដឹងខុសដឹងត្រូវណាស់ គឺថាដាក់បង្អែមមួយចានហ្នឹង! មិនមែនថាគាត់ហ្នឹងពិសារអស់មួយចានហ្នឹងនោះទេ គាត់បានពិសារហើយចឹងទៅ គាត់បានទុកនៅនឹងចាននោះខ្លះ! ចាស! ហើយចឹងថាឪពុកទទួលទានប៉ុណ្ណឹងបានហើយណាកូន! ថាគាត់ចឹងបានថាខ្ញុំចឹងបានថា គាត់ចឹងខ្ញុំធ្វើបុណ្យក៏ខ្ញុំបានបុណ្យនោះដែរកូន! ហើយចឹងម្តាយក្មេករបស់ខ្ញុំខ្លះចេញច្រើនខ្លះចេញតិច ចឹងឈ្លោះគ្នាអីចឹងទៅ ខ្ញុំថាឥឡូវកុំឈ្លោះ បើសិនជាឥឡូវបងប្អូនណាប៉ិកទ្រាអីទាំងអស់ មានប៉ុន្នានចេញប៉ុណ្ណឹង ហើយបើសិនជាអត់មានប៉ុន្នាននោះខ្ញុំចេញ ខ្ញុំនិយាយចឹង។

ក៖ចាសចឹងអ៊ីអស់ហើយឬនៅដំណើរជីវិតរបស់អ៊ីណា?

ខ៖ អឺដំណើរជីវិតរបស់ខ្ញុំគ្មានការលំបាកអីនោះទេឥឡូវហ្នឹងវាកើតទៅស្រណុកអស់ហើយ គ្មានលំបាកវេទនាអីនោះទេ លែងវេទនាហើយខ្ញុំហ៎

ក៖ ចាស

ខ៖ខ្ញុំបានដឹងថាពីកូនអោយមក ហើយអ្នកនោះអោយមក បន្តិចចឹងមក ហើយដឹងថាពីចាយនោះទេ

ក៖ ចាស! ចឹងអស់ហើយណាអ៊ី?

ខ៖ ចាសអស់ហើយក្មួយ!

ក៖ ចាសចឹងខ្ញុំសូមអរគុណអ៊ីច្រើនដែលអ៊ីបានលះបង់ពេលវេលាមានតម្លៃ អនុញ្ញាតអោយក្មួយធ្វើការសម្ភាសដឹងអំពីដំណើរជីវិតរបស់អ៊ី ចាសចឹងខ្ញុំថតរូបរបស់អ៊ី១ប៉ុសនិងបទសម្ភាសនេះយកទៅដាក់នៅសកលវិទ្យាល័យBYUនៅUSAតើអ៊ីអនុញ្ញាតអោយក្មួយយកទៅដាក់នៅលើហ្នឹងដែរឬទេ?

ខ៖ អត់អីទេក្មួយយកទៅដាក់ក៏ដាក់ទៅ ព្រោះអីខ្ញុំគ្មានការពាក់ព័ន្ធអីនុងនោះទេ

ក៖​ចាសចឹងនេះជាដំណើរជីវិតរបស់អ៊ីចឹងខ្ញុំសូមជូនពរអោយអ៊ីមានប្រាជ្ញាអ៊ីអោយមានការចង់ចាំអោយនៅថែរក្សាកូនចៅតទៅមុនទៀត ចាសណាអ៊ី!

ខ៖ ចាសក្មួយក៏ចឹងដែរអោយនៅស្រណុកសុខសប្បាយណា អោយជួយមើលចែអីផង ហើយកាលពីខ្ញុំវេទនាខ្ញុំបានធ្លាប់ទៅខ្ចីនុង២០រៀលណា

ក៖​ចាសអត់អីនោះទេអ៊ីណា!ចាស!